|  |  |
| --- | --- |
|  |  |

**PRIOPĆENJE ZA MEDIJE**

**Platforma MADE IN, su-razvijena u Hrvatskoj, dobitnik je**

**Nagrade za europsku baštinu / Nagrade Europa Nostra 2023**

*Bruxelles / Den Haag, 13. lipnja 2023*

[Europska komisija](https://ec.europa.eu/commission/presscorner/home/en) i [Europa Nostra](https://www.europanostra.org/) objavile su danas **dobitnike Europske nagrade za baštinu / Nagrade Europa Nostra 2023**. Ove godine 30 izvanrednih postignuća iz područja baštine iz 21 države nagrađena su **najvećim europskim priznanjem** (*pogledajte cijeli popis u nastavku*). Među ovogodišnjim pobjednicima je i **MADE IN: Crafts and Design Narratives, Austrija/Hrvatska/Slovenija/Srbija**, europska platforma koja okuplja dizajnere, istraživače i kustose koji su predani istraživanju baštine kroz suvremenu produkciju.

[Žiri](https://www.europeanheritageawards.eu/jury-selection-committee/) sastavljen od stručnjaka za baštinu iz cijele Europe odabrao je 30 pobjednika nakon ocjenjivanja [Povjerenstva za odabir](https://www.europeanheritageawards.eu/jury-selection-committee/), koje je odgovorno za razmatranje prijava što su ove godine podnijele organizacije i pojedinci iz 35 europskih zemalja.

Reagirajući na objavu pobjednika za 2023., **Margaritis Schinas**, potpredsjednik ‘Promoting our European Way of Life’, koji je trenutno zadužen za kulturu, izjavio je: *„Sva pobjednička postignuća ovogodišnjih Nagrada za europsku baštinu / Nagrada Europa Nostra rezultat su izvanrednih vještina i predanosti, i kolektivnih i pojedinačnih, koji obuhvaćaju baštinska mjesta i tradicije diljem Europe. Odajući počast ovim postignućima, ponavljamo našu čvrstu predanost zaštiti zajedničke kulturne baštine, jer je od vitalnog značaja za naš osjećaj zajedništva kao građana i zajednica Europe”.*

**Cecilia Bartoli,** svjetski poznata mezzosopranistica i predsjednica Europa Nostre, izjavila je: *„Toplo čestitam ovogodišnjim dobitnicima Nagrade za europsku baštinu / Nagrade Europa Nostra na zasluženom priznanju. Oni su inspirativni primjeri koji uistinu doprinose izgradnji ljepše, održive i uključive Europe. Njihove uspješne priče pokazuju kako se teškoće mogu prevladati udruživanjem ekspertize, predanosti, kreativnosti i inovativnosti. Radujem se što ću ih osobno upoznati i proslaviti sve pobjednike na ceremoniji dodjele Nagrade za europsku baštinu u našem voljenom gradu svjetske baštine – Veneciji”.*

Pobjednici će se proslaviti na **svečanosti dodjele Nagrada za europsku baštinu 28. rujna** u [*Palazzo del Cinema*](https://www.labiennale.org/en/venues/palazzo-del-cinema) u **Veneciji**. Ovom prestižnom događaju prisustvovat će **Cecilia Bartoli**, predsjednica Europa Nostre. Očekuje se da će ovom događaju na visokoj razini prisustvovati i **Margaritis Schinas**, potpredsjednik Europske komisije. Tijekom svečanosti bit će proglašeni ***Grand Prix* laureati** i **pobjednik** ***Public Choice* nagrade,** izabrani među ovogodišnjim pobjednicima te kojima će svakom biti dodijeljeno 10.000 €. Ceremonija će biti vrhunac [Samita o europskoj kulturnoj baštini 2023](https://www.europanostra.org/events/europa-nostra-60th-anniversary-summit-in-venice-27-30-september-2023/), koji organizira Europa Nostra uz potporu Europske komisije, 27.-30. rujna u Gradu svjetske baštine - Veneciji.

Podržavatelji baštine i entuzijasti sada se pozivaju kako bi **saznali više o pobjednicima** **te** [**glasali *online***](https://vote.europanostra.org/) **za one** **koji će osvojiti nagradu Public Choice Award 2023**, s pravom na novčanu nagradu od 10.000 €.

**MADE IN: Crafts and Design Narratives, AUSTRIA/CROATIA/SLOVENIA/SERBIA**

MADE IN je europska platforma koja okuplja dizajnere, istraživače i kustose, koji su posvećeni istraživanju baštine kroz suvremenu produkciju. Višestrani pristup platforme obuhvaća istraživanje, mapiranje i arhiviranje lokalnih zanata, kao i suradničke programe zajedničkog stvaranja i inicijative za sudjelovanje u razmjeni znanja. MADE IN promovira neprocjenjivu ulogu obrta u oblikovanju lokalnih identiteta i osiguravanju održivosti zajednica.

Osmišljen 2014. od **Umjetničke organizacije OAZA** kao odgovor na propadanje malih obrta i radionica u Zagrebu, MADE IN debitirao je na **izložbi BIO 50 u Ljubljani** u organizaciji **Muzeja arhitekture i dizajna**. Ovo početno istraživanje postavilo je temelje za partnerstvo između šest organizacija: **OAZA, Muzeja za umjetnost i obrt u Zagrebu (Hrvatska), Muzej arhitekture i dizajna u Ljubljani (Slovenija), Obrtničko-trgovačkom društvu Werkraum Bregenzerwald (Austrija), te Nova Iskra i Mikser (Srbija).**

Financiran kroz **Mali program suradnje Kreativna Europa**, projekt MADE IN trajao je od 2018. do 2021. godine. Dodatna potpora došla je iz javnih i privatnih izvora u četiri države, uključujući **ministarstva kulture**, a uspjehu su pridonijeli i **Veleposlanstvo Kraljevine Nizozemske u Hrvatskoj**, **Centar za kreativnost u Sloveniji,** te razne druge zaklade.

Baveći se ključnim temama kao što su nano-turizam, održivost, materijali, resursi i zajednice, projekt je generirao uvide koji su usklađeni s prioritetima **Europske komisije**, uključujući **europski *Green Deal***, ***A Europe Fit for the Digital Age*** i ***New European Bauhaus***. Projekt je polučio raznovrsne rezultate, uključujući stvaranje novih proizvoda, knjige, web-stranice i putujuće izložbe. Projektna pionirska inicijativa, "Crafts and Design Narratives", prikazala je mapiranje obrtnika u regiji i omogućila visoko vrijednu razmjenu znanja između obrtnika i dizajnera.

MADE IN je dokaz snage suradnje i njezinog potencijala za povezivanje tradicionalnih zanata sa suvremenim dizajnom, njegujući živahan eko-sustav kreativnosti i baštine.

*„Kroz učinkovito korištenje digitalne tehnologije, projekt MADE IN vješto prikazuje nematerijalnu baštinu zanatskih vještina. Web-stranica, promišljeno dizajnirana i laka za navigaciju, nudi obilje privlačnih informacija. Međutim, projekt nadilazi osobinu isključivo digitalnog alata jer potiče veze između obrtnika i suvremenih dizajnera. Naglasak je na nastavljanju i evoluciji dugovječnih tradicija, osiguravajući njihovu važnost za buduće generacije. S dugoročnom vizijom i snažnom motivacijom nastoji proširiti svoj doseg. Ova relativno nova mreža spremna je za rast, odražavajući njen napredan i inovativan pristup u raskrižju umjetnosti, obrta i dizajna”, naveo je žiri Nagrade.*

*„Ovaj pan-europski projekt ističe zajedničke niti našeg zanatskog nasljeđa, istodobno prihvaćajući regionalni karakter kroz blisku suradnju s lokalnim zajednicama. Međugeneracijski aspekt projekta je značajan, jer okuplja mlade dizajnere i iskusne obrtnike. To stvara vitalnu vezu između baštine i kreativnih industrija, obazirući se na društvene i komercijalne promjene, te prilike za održivi rast”,* dodao je žiri.

**Kontakt:** Ivana Borovnjak | info@o-a-z-a.com | www.madein-platform.com

**Od Norveške do Portugala, od Francuske do Ukrajine: ovo su dobitnici Nagrada za europsku baštinu / Nagrada Europa Nostra 2023.[[1]](#footnote-1)**

**Konzervacija i prilagođena upotreba**

[Steam Engine Brewery, Lobeč, ČEŠKA](https://www.europeanheritageawards.eu/winners/steam-engine-brewery)

[Friluftsskolen Open-Air School, Copenhagen, DANSKA](https://www.europeanheritageawards.eu/winners/friluftsskolen-open-air-school/)

[Hôtel de la Marine, Paris, FRANCUSKA](https://www.europeanheritageawards.eu/winners/hotel-de-la-marine/)

[Royal Gardens of Venice, ITALIJA](https://www.europeanheritageawards.eu/winners/royal-gardens-of-venice/)

[Museum of Urban Wooden Architecture, Vilnius, LITVA](https://www.europeanheritageawards.eu/winners/museum-of-urban-wooden-architecture)

[Wit Stwosz Altarpiece in St. Mary’s Basilica, Kraków, POLJSKA](https://www.europeanheritageawards.eu/winners/wit-stwosz-altarpiece-in-st-mary-basilica)

[Mudéjar Ceilings of the Cathedral of Funchal, Madeira, PORTUGAL](https://www.europeanheritageawards.eu/winners/mudejar-ceilings-of-the-cathedral-of-funchal)

[Deba Bridge, Gipuzkoa, ŠPANJOLSKA](https://www.europeanheritageawards.eu/winners/deba-bridge)

[Ruins of the Monastery of San Pedro de Eslonza, Gradefes, ŠPANJOLSKA](https://www.europeanheritageawards.eu/winners/ruins-of-the-monastery-of-san-pedro-de-eslonza)

**IstraživanjeCitizens’ Engagement & Awareness-raising**

[Scientific-Archaeological Studies for the Preservation of Ererouyk, ARMENIJA/FRANCUSKA](https://www.europeanheritageawards.eu/winners/scientific-archaeological-studies-for-the-preservation-of-ererouyk)

[Proto-Industrial Architecture of the Veneto in the Age of Palladio, ITALIJA](https://www.europeanheritageawards.eu/winners/proto-industrial-architecture-of-the-veneto-in-the-age-of-palladio)

[Safeguarding of the Artisanal Fishing Technique “Arte-Xávega”, PORTUGAL](https://www.europeanheritageawards.eu/winners/safeguarding-of-the-artisanal-fishing-technique-arte-xavega)

**Edukacija, obuka i vještine**

[MADE IN: Crafts and Design Narratives, AUSTRIJA/HRVATSKA/SLOVENIJA/SRBIJA](https://www.europeanheritageawards.eu/winners/made-in-crafts-and-design-narratives)

[ACTA VISTA, Marseille, FRANCUSKA](https://www.europeanheritageawards.eu/winners/acta-vista)

[Carpenters without Borders, Paris, FRANCUSKA](https://www.europeanheritageawards.eu/winners/carpenters-without-borders)

[National Centres for Restoration of Historic Vessels, NORVEŠKA](https://www.europeanheritageawards.eu/winners/national-centres-for-restoration-of-historic-vessels)

[Pathfinders of the Waters, Danube Delta, RUMUNJSKA](https://www.europeanheritageawards.eu/winners/pathfinders-of-the-waters)

**Angažman građana i podizanje svijesti**

[Village Square Meer, Antwerp, BELGIJA](https://www.europeanheritageawards.eu/winners/village-square-meer)

[Budapest100, MAĐARSKA](https://www.europeanheritageawards.eu/winners/budapest100)

[Museum of Literature Ireland (MoLI), Dublin, IRSKA](https://www.europeanheritageawards.eu/winners/museum-of-literature-ireland-moli)

[Open for You, ITALIJA](https://www.europeanheritageawards.eu/winners/open-for-you)

[ALMADA Project, Lisbon, PORTUGAL](https://www.europeanheritageawards.eu/winners/almada-project)

[Via Transilvanica, RUMUNJSKA](https://www.europeanheritageawards.eu/winners/via-transilvanica)

[Un-archiving Post-industry, UKRAJINA](https://www.europeanheritageawards.eu/winners/un-archiving-post-industry)

**Šampioni baštine**

[Hambis Tsangaris, CIPAR](https://www.europeanheritageawards.eu/winners/hambis-tsangaris)

[Sergio Ragni, ITALIJA](https://www.europeanheritageawards.eu/winners/sergio-ragni)

[Cláudio Torres, PORTUGAL](https://www.europeanheritageawards.eu/winners/claudio-torres)

[Saving Ukrainian Cultural Heritage Online (SUCHO), UKRAJINA/MEĐUNARODNI PROJEKT](https://www.europeanheritageawards.eu/winners/saving-ukrainian-cultural-heritage-online-sucho)

**Nagrade Europa Nostra 2023. za izvanredne projekte iz Ujedinjenog Kraljevstva**

Ove godine nagrade Europa Nostra dodjeljuju se dvama izvanrednim baštinksim projektima iz europske zemlje koja ne sudjeluje u programu EU Kreativna Europa.

[Cleveland Pools, Bath, UJEDINJENO KRALJEVSTVO](https://www.europeanheritageawards.eu/winners/cleveland-pools) (Konzervacija i prilagođena upotreba)

[MINIARE: The Art & Science of Manuscript Heritage, Cambridge, UJEDINJENO KRALJEVSTVO](https://www.europeanheritageawards.eu/winners/miniare-the-art-science-of-manuscript-heritage) (Istraživanje)

**Dva desetljeća prikazivanja izvrsnosti u europskoj baštini**

[Nagradu za europsku baštinu / Nagradu Europa Nostra](http://www.europeanheritageawards.eu/) pokrenula je Europska komisija 2002. godine i od tada je vodi udruga Europa Nostra. Već 21 godinu nagrade su ključni alat za prepoznavanje i promicanje višestruke vrijednosti kulturne i prirodne baštine za europsko društvo, gospodarstvo i okoliš.

Nagrade ističu i ohrabruju izvrsnost najbolje prakse u baštini, Europu prekogranične razmjene znanja i povezivanja dionika baštine u šire mreže. Nagrade su donijele velike koristi pobjednicima, poput veće (među)nacionalne izloženosti, dodatnog financiranja i povećanog broja posjetitelja. Osim toga, nagrade među građanima Europe zagovaraju veću brigu za našu zajedničku baštinu. Za dodatne činjenice i podatke o nagradama posjetite [web-stranicu nagrada](http://www.europeanheritageawards.eu/facts-figures).

**Poziv za prijavu za izdanje nagrada 2024. je trenutno otvoren. Prijave se mogu podnijeti online putem** [**www.europeanheritageawards.eu/apply**](http://www.europeanheritageawards.eu/apply)**. Pošaljite prijavu i podijelite svoje znanje!**

|  |  |
| --- | --- |
| **KONTAKTI ZA MEDIJE****EUROPA NOSTRA****Audrey Hogan**, Programme Officerah@europanostra.org, T. +31 70 302 40 52**Joana Pinheiro**, Communications Coordinatorjp@europanostra.org, M. +31 6 34 36 59 85**EUROPSKA KOMISIJA****Sonya Gospodinova**sonya.gospodinova@ec.europa.eu+32 2 2966953 | **SAZNAJTE VIŠE**[Priopćenja na ostalim jezicima](https://www.europanostra.org/2023-winners-of-europe-top-heritage-awards-announced-by-the-european-commission-and-europa-nostra/)**O svakom pobjedniku:**[Infromacije i komentari žirija](https://www.europeanheritageawards.eu/winner_year/2023/)[Video](https://vimeo.com/showcase/10431077) (visoke rezolucije)[Fotografije i *e-banner*](https://www.flickr.com/photos/europanostra/albums/72177720308593824) (visoke rezolucije)[Web-stranice Kreativna Europa](http://ec.europa.eu/programmes/creative-europe/index_en.htm)  |

**Pozadina**

**Europa Nostra**

[Europa Nostra](https://www.europanostra.org/) je europski glas civilnog društva koji se zalaže za očuvanje i promicanje kulturne i prirodne baštine. To je pan-europska federacija nevladinih organizacija za baštinu, koju podržava široka mreža javnih tijela, privatnih tvrtki i pojedinaca, a uključuje preko 40 država. Najveća je i najreprezentativnija baštinska mreža u Europi, održava bliske odnose s Europskom unijom, Vijećem Europe, UNESCO-om i drugim međunarodnim tijelima. Osnovana 1963., Europa Nostra slavi svoju 60. obljetnicu ove godine.

Europa Nostra zaebno vodi kampanje za spašavanje ugroženih europskih spomenika, mjesta i krajolika kroz program [7 Most Endangered](http://7mostendangered.eu/about/). Slavi i širi izvrsnost kroz [Nagrade za europsku baštinu / nagrade Europa Nostra](http://www.europeanheritageawards.eu/). Europa Nostra aktivno pridonosi definiranju i provedbi europskih strategija i politika vezanih uz baštinu, kroz participativni dijalog sa europskim institucijama i koordinacijom [European Heritage Alliance](http://europeanheritagealliance.eu/).

Od 1. svibnja 2023. Europa Nostra vodi europski konzorcij koji je odabrala Europska komisija za pokrenuti pilot projekt [European Heritage Hub](https://www.europanostra.org/europa-nostra-and-its-partners-selected-to-implement-eu-funded-pilot-project-european-heritage-hub/). Europa Nostra je i službeni partner inicijative [New European Bauhaus](https://europa.eu/new-european-bauhaus/index_en) koji je razvila Europska komisija, a i regionalni je supredsjedatelj [Climate Heritage Network](https://climateheritage.org/).

**Kreativna Europa**

[Kreativna Europa](http://ec.europa.eu/programmes/creative-europe/index_en.htm) program je EU-a koji podupire kulturne i kreativne sektore, omogućujući im da unapređuju njihov doprinos europskom društvu, gospodarstvu i životnom okruženju. S proračunom od 2,4 milijarde eura za 2021-2027, podržava organizacije u području baštine, izvedbenih umjetnosti, likovnih umjetnosti, interdisciplinarnih umjetnosti, izdavaštvo, film, TV, glazbu i video-igre, kao i desetke tisuća umjetnika, kulturnih i audiovizualnih profesionalaca.

1. pobjednici su navedeni abecednim redom po državama [↑](#footnote-ref-1)